*Хатын-кыз ул- изге җан иясе,*

 *Нәсел җебен дәвам итүче.*

 *Бер- берсенә ялгап буыннарны*

 *Килер заманнарга илтүче.*

*Сигезенче март хатын-кызлар көненә*

*багышланган бәйрәм иртәсе сценариясе.*

 *Максат: хатын-кызны олылау, хөрмәт, ярату, ихтирам тәрбияләү. . Эшләнгән эшләр: бәйрәм алдыннан әниләргә багышланган хикәяләр,*

 *шигырьләр укыла, әниләренә, хатын- кызларга багышланган әңгәмәләр*

 *үткәрелә).*

 *Бәйрәм: Бәйрәм иртәсе башлангыч мәктәп һәм катнаш төркем*

 *балалар бакчасы балалары белән үткәрелә. Бәйрәм залы шарлар*

 *төрле язгы чәчәкләр, хатын-кызларга багышланган әйтемнәр, мәкль-*

*ләр язылган плакатлар, балаларның әниләренең фото сүрәтләре*

*белән бизәлгән.*

 *тәрбияче:Таҗиева Расиха Сәгыйрь кызы*

*2012нче ел.*

*Кышның инде күз яшьләре тама,*

*Беткән димәк горурлыгы сүнеп.*

*Урамда яз әнә күкерәк кага,*

*Түбәләргә боз сөңгеләр элеп.*

*Бар тарафта кояш түккән балкыш,*

*Рәхимлелек сибә уңга-сулга,*

*Түбәләргә элгән бәллүрләрдә*

*Күз яуларын алып җемелди, Март!*

*Март! Яз башы, язның беренче ае. Яз белән әйтерсең, барлык тирәлек,*

*яңадан яңара, табигать озакка талган йокысыннан, күкерәк тутырып*

*сулыш алып күзен ача. Язгы табигать әйтерсең яңа туган сабый! Кар*

*астыннан җир күренер-күренмәс борын төрткән яңа үлән, яңа чәчәк,*

*яңа уҗым, яңа бөре... бар табигать әйтерсең яңадан туа, яңадан яра-*

*ла. Яз үзе белән, матур бәйрәмебез- 8 нче Март хатын-кызлар көнен*

*алып килүче дә. Хатын-кызның матурлыгы, гүзәллеге, алиhалеге дә, нәкъ*

*менә, язның кояш нурларыннан, тагын да балкый, нәфисләнә, уяна, әйтерсең кар астыннан кояшка тартылган умырзая, язгы ләлә чәчәк*

*ата. Әйтерсең лә хатын-кыз үзенең камиллеге белән язны тагын да*

*матурлый, тирә-якны тагын да матурлый төшә. Шул ук вакытта, hәр*

*хатын-кыз, күңеле белән яздан нидер көтә, нидер өмет итә.*

 *Хөрмәтле хатын-кызлар әбиләр, әниләр, апалар, кызлар, сезне барыгызны да шушы гүзәл бәйрәм белән тәбриклибез! Сезгә, яз ничек ашкынулы дәртле- шундый ук дәртле мәхәббәт, яз сулары ничек ярларына сыеша алмыйча ташый- шундый ташып торган үлчәмсез бә-*

*хет, язгы кояш үзенең җылысы белән барлык табигатьне уятырлык көчле- гаиләләрегезнең дә җылысы көчле, шул җылылыкны саклаучы ир-*

*егетләрегез hәр вакыт янәшә булып, тигез канатта, гомерләрегез озын-*

*озак, сәламәтлектә яшәргә насыйп итсен дип теләп калабыз!*

 *Шушы бәйрәм көнегезне тагын да матурлап, нур өстәп балалар белән сезгә үзебезнең бәләләй генә бәйрәм күчтәнәчебезне бүләк итәбез.*

*Бәйрәм белән!*

 *(“Яз килә” көе астында, аяк очларында биеп, залга балалар керәләр).*

 *Көннәр аяз, күктә алсу*

 *Нур сибеп кояш көлә*

 *Җиргә тама көмеш тамчы*

 *Сагынып көткән яз килә!*

*“Яз” җыры башкарыла.*

*1укучы: Бәйрәм бүген, бәйрәм бүген,*

 *Бездә бүген зур бәйрәм !*

 *Әниләрне, әбиләрне,*

 *Күктәге йолдыз кызларны,*

 *Бакчадагы, мәктәптәге апаларны,*

 *Барысында,*

 *Чакырдык без бәйрәмгә.*

*2укучы: Нигә бүген бөтен җирдә*

 *Чәчәкләр балкый икән?.*

 *Нигә кояш көлеп карый?*

 *Беләбез һәммәбез дә*

 *Бүген сигезенче март бәйрәме,*

 *Бүген җирдә тантана.*

 *Кояш шуңа көлә бүген,*

 *Гөлләр шуңа шатлана*

 *Хатын-кызлар бәйрәменә,*

 *Сөенә шулай алар.*

*3укучы: Әбиләрне, әниләрне,*

 *Апаларны, кызларны,*

 *Бәйрәмегез белән диеп*

 *Котлый барлык малайлар.*

 *Мин дә котлыйм барыгызны,*

 *Теләгем бар минем дә*

 *Мәңге шулай кояш кебек*

 *Балкыгыз җир йөзендә.*

*4укучы: Бәйрәмегез котлы булсын!*

 *Елмаеп көлеп торыгыз.*

 *Сәламәтлек юлдашыгыз,*

 *Күңел сөйгән хезмәтегез,*

 *Һәр барчасы мулдан булсын!*

 *Бәйрәмегез котлы булсын!*

*5укучы: Кадерле әниләр, әбиләр,*

 *Апалар, сеңелләр*

 *Сез бәйрәмнең иң түрендә*

 *Сөекле хатын-кызлар!*

 *Бүген кояш нурын сибә- сезнең өчен,*

 *Тамчылар тама- сезнең өчен,*

 *Кошлар сайрый- сезнең өчен,*

 *Без дә шат елмаебыз- сезнең өчен!*

 *Җырларыбыз, җылы сүзләребез*

 *Күңелле биюләребез- барысы да сезнең өчен!*

*Алып баручы:*

 *Кем дөньяга кеше бүләк итә?*

 *Ә кешегә якты дөньяны.*

 *Тойгылары кояш кебек кайнар,*

 *Эретерлек гранит кыяны.*

 *Кем куллары өйне, җирне ямьли?*

 *Изгелеге үлчәү тапкысыз.*

 *Ул әлбәттә яшәү чыганагы,*

 *Тормыш яме ул- Хатын-кыз!*

*Җыр башкарыла: “Әниләр бәйрәме.”*

*Алып баручы: Әни! Без барыбызда әниләр, мин- кызларыма әни, әниемә-*

 *әбием әни, әбиемә- дәү әнием әни, ә кызлар- киләчәктә булачак әниләр. Менә шушы озын җөмлә кыска гына- хатын-кыз дип исемләнә.*

*Кемнәр безне өйләребездә тәмле-тәмле, татлы-баллы ризыклар белән*

*сыйл? Дөрес балалар- Әни. Кемнең пешергән ризыгы иң-иң тәмлесе?*

*Дөрес балалар, әлбәттә Әнинеке. Моның чыннанда шулай булуын әйдә-*

*гез әле малайларыбыз сөйләшүеннән тыңлап белик, ничек мактанышалар*

*икән балалар үз әниләре белән.*

*1малай: Минем әни пәрәмәчне*

 *Шундый тәмле пешерә,*

 *Телеңне йотарсың малай*

 *Ашап карасаң әгәр.*

*2малай: Өчпочмакка җитми инде*

 *Ни генә әйтсәгездә,*

 *Әнием кебек берәү дә*

 *Пешерә белмидер дә.*

*3малай: Камыр тылсымга әйләнә*

 *Минем әни кулында.*

 *Кәнфит перәнник кирәк түгел*

 *Гөбәдия барында.*

*4малай: Кыстыбыйны бик яратам,*

 *Бәлешне дә үз итәм.*

 *Әнием кебек пешекче*

 *Бар микән җирдә бүтән.*

*5малай: Чәк-чәк белән торт ясарга*

 *Минем әни бик оста*

 *Тәмле-татлы ризыкларны*

 *Әтием дә ярата.*

*6малай: Мактанмагыз дусларым,*

 *Иң оста минем әни.*

 *Сумса, пилмән, шәңгәлләрне*

 *Вәт пешерә билләһи!*

*Алып баручы: Булды дусларым, булды аңладык. Менә күрдегезме инде*

 *иң-иңе һәрвакытта үзеңнең әниең булып чыга. Үзеңнең әниеңнәндә*

*остарак, уңганырак, булганырак булалмый башканың әнисе. Әйдәгез*

*әле барыбыз бергә әниләребезгә багышлап җыр башкарыйк.*

 *Җыр:”Ямьле язлар җиткәч .”*

*Алып баручы: Көнгә ничә тапкыр “әни” дибез*

 *Рәхәттә соң әни диюләр.*

 *Шигырьләр һәм җырлар бүләк иттек*

 *Бүләк итик матур бию дә.*

*Кызлар башкаруында татар халык бию.*

*Алып баручы: Ә хәзер әниләребезне бәйрәмнәре белән кекенәләребез*

 *тәбрикләп китсеннәр әле.*

 *1бала: Тормышыма ямь бирүче*

 *Иң кадерле- әнием.*

 *Мең йолдызлар арасыннан*

 *Тапкан сине әтием.*

 *Авылыбызда әниемә*

 *Сокланмаган кеше юк*

 *Куллары алтын шул аның*

 *Бер белмәгән эше юк.*

 *Бик яратам әниемне*

 *“Әни” диеп дәшәргә.*

 *Ходай бирсен гомер буе*

 *Бергәләшеп яшәргә!*

*2бала: Әниләрне тыңлагыз,*

 *Яратыгыз, сөегез,*

 *Җир йөзендә, иң кирәкле*

 *Алар шуны белегез!*

*3бала: Айдан, кояштан кадерле,*

 *Син ул – әнием.*

 *Иң ягымлы, иң сөйкемле,*

 *Син ул – әнием!*

*4бала: В садик нас ведёт за ручк*

 *И целует у дверей*

 *Нет на целом белом свете*

 *Мамочки добрей*

 *Ну а если мы болеем*

 *Трогает горячий лоб*

 *Добротою мама лечит*

 *Кашель и озноб.*

*5бала: Дөньяда иң яхшы әни*

 *Беләсезме кемнеке?*

 *Белмәсәгез үзем әйтәм*

 *Ул әни бит – минеке.*

 *Ул булганда дөнья матур,*

 *Өебез дә бик ямьле.*

 *Аның белән без бәхетле*

 *Ашларыбыз да тәмле.*

*6бала: С праздником бабушки, мамы, сестрёнки,*

 *Тёти, подружки, просто девчонки.*

 *Я вам желаю всегда быть счастливыми,*

 *Сильными, добрыми, очень красивыми!*

 *Солнышка пусть вам всегда улыбается!*

 *Ваши мечты пусть скорее сбываются!*

 *Ну а себе я хочу пожелать*

 *Радовать вас и во всём помогать!*

*7бала: Әни кебек булсам иде!*

 *Аның назлы сүзләре.*

 *Мин яратам әниемне*

 *Аның нурлы күзләре.*

 *Әни кебек булсам иде*

 *Гел елмаеп торсам иде.*

 *Тирә – юньгә әни кебек*

 *Гел нур чәчеп торсам иде.*

*Алып баручы: Без балалар белән бакчада уйнарга бик яратабыз. Әйдәгез әле, әниләребезне дә бәйрәмебезгә җан өстәп уенга чакырыйк,*

 *бергәләп уйнап алыйк. Сез ризамы? Риза булсагыз уеннарыбызны*

 *башлап җибәрәбез.*

*1.Уенга дүрт-биш әни чакырыла, ә уенның исеме: “Кемнеке күберәк, кемнеке иң пөхтәсе?”дип атала, керләр төрәбез. Кер юу-*

*чы апабыз һич җитешә алмый, бераз ярдәмләшеп алыйк. Кем уен-*

 *га булган таләпләрне төгәл үти шул җиңүче.*

 *2. Уенга барлык әниләр дә чакырыла. Ана үз баласына сөенеч яки*

 *борчу килүен шундук тоя диләр, ә менә күзеңне бәйләп барлык*

 *бала арасыннан үзеңнекен табу җиңелме икән? Кем беренче таба шул җиңүче.*

 *3. Балалар белән без пластилиннан нәрсәләр генә әвәләмибез, ул кеше*

 *сынымы, җәнлекләрме, табак- савытмы, җиләк- җимеше, яшелчәме, . санап бетергесез.Ә хәзер әниләребез безгә, шул ук пластилиннан*

 *бәйрәм пилмәне бөгеп күрсәтсеннәр әле. Уенга таләп, кемнеке кү-*

 *берәк, кемнеке матурырак, шул җиңүче.*

 *4. Уенга шулай ук барлык әниләр катнаша. Балалар безнең бармакла-*

 *рын гуашка манып, рәсем ясарга яраталар. Ә әниләребез шушы ук*

 *ысул белән язның беренче чәчәкләрен (ләлә, нәркис, умырзая, энҗе...)*

 *ясап карасыннар әле. Кемнең чәчәге иң матуры, шул җиңүче.*

 *(s.Чәчәк нинди генә булмасын бервакыттада әшәке була алмый).*

 *5. Иң матур бәйрәм прическасы.*

 *6. Барлык әниләр, кызлар, әбиләр, балалар чакырыла, төрле милләт*

 *көйләренә татарча бию. Кем иң оста*

 *7. Әниләргә, төрле вакытларда багышлап, язылган җырларны искә тө-*

 *шерү һәм күмәк җырлау.*

 *Ә хәзер бераз тын алып әниләребезнең тапкырлыкларын, зирәклекләрен тикшереп карыйк:*

*-Шалканны чәчәләрме? (юк орлыкны).*

*-Бер мичкәдә ике төрле сыеклык. (йомырка).*

*-Нинди сорауга “әйе” дип җавап биреп булмый. (син йоклыйсыңмы?)*

*-Табышмак сүзен ничек укырга? (сулдан уңга).*

*-Җансыз җанлыны уята. (будильник).*

*-Иң кирәктән- иң кирәк. (саулык).*

*Әйе тормышта иң кирәге , әллә нинди байлыкларга да сатып алып бул-*

*мый торган -саулык. Кадерле әниләребез, сезгә ныклы сәламәтлек, сәламәт , тигез канатлы гаилә, гаиләләребездә һәрчак балаларыбызның менә шундый бәхетле, шат, сәламәт, иманлы, миһербанлы булуларына*

*сөенеп кенә яшәргә насыйп булсын. Тагын бер кат бәйрәмнәрегез белән*

*тәбрик итәбез.*

 *Тәмам.*